Politivennen, 1801-01-01
Et Forslag til en Kanal fra København til Dyrehaven. Ingen troer i vore Tider, at en Nation kan gjøre formeget for at skaffe sig gode Veje, og intet Folk, der ikke blot har følt denne Sandhed, men ogsaa handlet derefter, har savnet de lykkeligste Frugter deraf. Ogsaa Danmark har i de sildigere Tider søgt at skaffe sig gode Landeveje. Men saameget man end maatte ønske dette Verk den hældigste og maaskee en hurtigere Fremgang, saa billigt er det vel tillige, at gjøre opmærksom paa den fordelagtige Beliggenhed Danmark har, til paa mange Steder at give sig det fuildkomneste af alle Slags Veje, jeg mener Kanaler. Jeg veed, at mange ved at læse det Ord Kanaler, strax ville tænke paa uhyre Bekostninninger, eller i det ringeste paa Summer, som overstige Danmarks smaae Hielpekilder. Men denne Frygt, der er saa naturlig i et Land, hvor man endnu kun har een Kanal, og hvor denne har kostet Millioner, bør og kan ikke virke imod det, som her skal foreslaaes, naar man betænker, at eet er at føre Kanaler af 12 Fods Dybde og 100 Fods Brede op ad Bjerge og ned i Dale, og et andet at anlægge Kanaler for Baade og Trækskøjter hvor 2 Fod er Dybde nok, og hvor man ikke behøver meer end en 24 Fods Middelbrede. I Holland, Frisland, Seeland, Flandern er det flade Land gjennemskaaret af tusinde slige Kanaler, der udgjøre de egenilige Veje, ikke allene imellem Stæderne, men endog fra Landsby til Landsby. Ved Siden af Kanalen, eller Grøften, er en Grusvej, som kaldes Trækvejen, fordi en liden Dreng paa en Hest, med en Hammel og et Tov, hvis Ende er befæstet paa Trækskøjten, i Trav fremtrækker denne, med samt en 40 Passaserer, foruden Kufferter, Gods, m. m. Trækskøjten er et langt fladbundet Fartøj, for og agter meget spidst, og forsynet med et Ruf, der næsten gaaer fra den ene Ende til den anden. Dette Ruf er afdeelt i en mindre og en større Kahyt, i den første tage de Rejsende Plads, der ville være for Dem selv, i Den andende, der ønske at komme frem for saa godt Køb muligt. Fragten er ogsaa saa billig, at man ingensteds rejser mindre bekosteligt, end i disse Lande, og tillige mageligt, hurtigt, luunt og tørt. En Person med Kuffert bringes fra en Købstad til en anden for nogle saa Styver. Trækvejen holder sig bedre vedlige end en sædvarlig Landevej, da der ikke køres meget derpaa, og de omtalte smaae Ryttere, som man der kalder Jagere, ikke kunne fordærve den. Danmark er paa mange Steder bekvemt til slige Grøvters Anlæg. Igjennen hele Lolland er ingen Højde, som kunde gjøre Falster og en Deel af Nøen det vanskeligt. kunde have dem. Sjælland er paa mange Steder fladt nok, Fyens Nordog Jyllands Vestside ligeledes, og havde man først Trækskøjtefart i disse flade Egne, saa vilde de øvrige ikke see paa nogle saa Slusers Omkostninger, for at opnaae de samme Fordele. Dog saa længe endnu ingen slig Baadegrøvt eller Kanal er udført hos os, kan man ikke vente den første begyndt uden af Regjeringen, og denne bør den ikke tilraades, uden paa det Sted hvor Udgivten hastigst kunde forrente sig, og dette blev da vel ved Hovedstaden selv. Naar den projekterte Kanal fra Ringsted til Køge kom istand, vilde en Baadekanal fra Køge til København fordoble Nytten af den. Naar der var en Baadekanal fra København til Roskild (hvilket lod sig gjøre uden en eneste Sluse), saa vilde alle de ved Roskildefjorden boende faae en magelig Varetransport til og fra Hovedstaden, og denne Fordeel kunde ved en Grøvt over Jægerspriisamt meddeles Holbek, Nykøbing og hele Issefjordens Omegn. Hvis en BaadeKanal førtes langs Stranden fra København til Helsingør, vilde samme have den herligste Nytte for denne saa beboede Kystt og i Sandhed, denne Kanal vilde ikke koste synderligt. Men for ikke at raade til formeget, vil jeg blot foreslaae en Baadekanal fra Køben, havn til Dyrehaven, som en Prøve. Naar denne gik fra Toldbodvejen igjennem Kastelsgraven, langs forbi Classens Have, tvers over Kalkbrænderiejorderne, Rakkerkulen, Byens Vang og siden enten paa højre eller venstre Side af Strandvejen - naar den opkastede Jord, allevegne hvor Søen kunde overskylle, kastedes paa Søsiden for at danne et Dige, saa vilde man meget mageligt naae indtil Odden ved Emilie Kilde. Vilde man her atter vælge det mindst bekostelige, saa blev det, at inddæmme Odden med en Vold af Steen, og inden for denne føre Grøvten og Trækvejen. Da Trækvejen saaledes igjennem hele Strækningen næsten havdes for intet, saa torde denne hele Kanal neppe koste 20,008 som Rixdaler, iberegnet de Grunde maatte købes, og de Broer, som adskillige Steder maatte gjøres - og skulde Indkomsten af Kanalen ikke langt overstige Renterne af denne Sum, og skulde der ikke være den, der strax vilde forpagte den for nogle tusinde Rixdaler aarlig? Naar det tillige saaes, hvor stor Nytte den lettere Transport bragte, hvor meget Københavnernes uskyldige Fornøjelser herved forøgedes, hvormeget alle de til Kanalen stødende Bygninger og Grunde vilde stige i Værdt saa tør det vel paastaaes, at Kanalen snart enten af Regjeringen selv, eller med dens Tilladelse af formuende Privatmænd eller af Selskaber, vilde fuldføres lige ned til Helsingør, da Nytten af det allerede fuldførte, ved enhver Forøgelse vilde stige betydeligen.